Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 528

11. Az OBH 5005/1997. számú ügy panaszosa ellen a Vámés Pénzügyőrség Fővárosi Nyomozó Hivatala nyomozást rendelt el csempészet bűntette miatt. Ennek során a panaszos által vámmentesen vámkezeltetni kívánt személygépkocsit lefoglalta. A panaszos állítása szerint a vételár kifizetésére 1995. augusztus 15-én került sor, a járművet pedig 1995. szeptember 29-én gyártották, de az adatokat a belga kereskedő vezette rá az okmányokra, így indokolatlan volt — az egyébként már szükségtelen ideig tartó — eljárás megindítása és a jármű lefoglalása. Az állampolgári jogok országgyűlési biztosa általános helyettese megállapította, hogy a nyomozás során bizonyítottá vált, hogy a magyar vámeljárásban felhasznált számla és megrendelőlap hamisítvány volt. A gépkocsi lefoglalására azért került sor, mert tárgyi bizonyítási eszköznek, illetve elkobozható dolognak minősült. A panaszos által sérelmezett alkotmányos joggal kapcsolatos visszásság sem a lefoglalás, sem az eljárás elhúzódása miatt nem állt fenn. Az eljárás elhúzódására a panaszos is okot adott, mert idézés ellenére többször nem jelent meg a nyomozó hatóság előtt.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes